Einsatzgruppe H

**Einsatzgruppe H** (v preklade *„operačná skupina H“* alebo *„pohotovostná skupina H“*) bola jedna z operačných skupín (**'), založených nacistickým Nemeckom, pôsobiacim na území Slovenska po vypuknutí [[Slovenské národné povstanie|Slovenského národného povstania]]. Einsatzgruppen boli zodpovedné za mnohé masové vraždy spáchané v čase druhej svetovej vojny, predovšetkým na území vtedajšieho Sovietskeho zväzu. Einsatzgruppe H, pôsobiacej na Slovensku, sa pripisuje zhruba 5&nbsp;000 mŕtvych jej príslušníci sú zodpovední za deportáciu približne 9&nbsp;000 Židov do koncentračných táborov (Plevza udáva celkový počet odvlečených osôb 30&nbsp;000). Príslušníci kománd sa zúčastnili hromadných popráv, vrátane tých v [[Masaker v Kremničke|Kremničke]] a [[Pamätník a pamätné miesto Slovenského národného povstania v Nemeckej|Nemeckej]], a výsledkom ich činnosti a činnosti ďalších nemeckých i slovenských bojových skupín, bolo 200 vypálených obcí a 211 masových hrobov. Po vojne väčšina vinníkov z radov operačnej skupiny H zostala nepotrestaná.

==História jednotky==
===Vznik===
Einsatzgruppe H, presnejšie jej dve najdôležitejšie komandá ([[Einsatzkommando 13]] a [[Einsatzkommando 14|14]]), bola založená v [[Brno|Brne]] bezprostredne po vypuknutí [[Slovenské národné povstanie|Slovenského národného povstania]] koncom augusta [[1944]]. Na čelo štábu bol menovaný SS-Obersturmbannführer Josef Witiska. Neskôr boli k Einsatzgruppe H priradené ďalšie útvary. Vo výsledku ju tvorilo spolu šesť oddielov, ktoré boli buď úplne novo vytvorená ([[Einsatzkommando 13]] a [[Einsatzkommando 14|14]]) alebo bola prevelené zo svojich predchádzajúcich pôsobísk na Slovensko ([[zvláštny oddiel z.b.V. 7a]], [[zvláštny oddiel z.b.V. 15]], [[zvláštny oddiel z.b.V. 29]]). Ako posledné bolo pod velenie Witisku zverený [[zvláštny oddiel z.b.V. 27]]. Podľa Šindelářovej sa tak stalo až v januári [[1945]].

===Organizácia===
Hlavný štáb Einsatzgruppe H, ktorý má približne 160 príslušníkov, sídlil v [[Bratislava|Bratislave]] na adrese Palisády 42. Veliteľom bol Josef Witiska. Pod jeho kontrolu následne spadalo šesť oddielov s vlastnými veliteľmi a štábmi spravidla vo väčších mestách Slovenska: 
* [[Einsatzkommando 13]] ([[Trenčín]]), 
* [[Einsatzkommando 14]] ([[Banská Bystrica]]), 
* [[zvláštny oddiel z.b.V. 7a]] ([[Senica]], [[Ružomberok]]), 
* [[zvláštny oddiel z.b.V. 15]] ([[Nitra]])
* [[zvláštny oddiel z.b.V. 27]] ([[Prešov]])
* [[zvláštny oddiel z.b.V. 29]] ([[Bratislava]]).
Velitelia oddielov ďalej zakladali menšie oporné body v rôznych mestách v rámci svojho operačného územia.

===Štruktúra===
Veliteľ: [[Josef Witiska]]

* Štáb:
** I. oddelenie – osobné, vedúce[[Willi Gindel]]
** II. oddelenie – správa, vedúci[[Ludwig Beckers]]
** III. oddelenie – bezpečnostná služba, vedúci[[Herbert Böhrsch]]
** IV. oddelenie – [[Gestapo]], vedúci[[Erich Frohwann]]
** V. oddelenie – spravodajská služba, vedúci[[Bernhard Pape]]
** VI. oddelenie – zahraničná spravodajská služba[[Otto Heyehm]]
* Oddiely:
* [[Einsatzkommando 13]], velitelia[[Otto Koslowski]], [[Hans Jaskulsky]], [[Karl Schmitz]]
* [[Einsatzkommando 14]], veliteľ[[Georg Heuser]]
* [[zvláštny oddiel z.b.V. 7a]], veliteľ[[Gerhard Bast]]
* [[zvláštny oddiel z.b.V. 15]], veliteľ[[Werner Hersmann]], tento oddiel bol ako jediný rozpustený už vo februári [[1945]]
* [[zvláštny oddiel z.b.V. 27]], velitelia[[Walter Liska]], [[Ludwig Teichmann]], [[Karl Rabe (člen SS)|Karl Hermann Rabe]]
* [[zvláštny oddiel z.b.V. 29]], velitelia[[Franz Hoth]], [[Robert Lehmann (člen SS)|Robert Lehmann]], [[Helmut Glaser (člen SS)|Helmut Glaser]]

===Úloha a činnosť===
Jednou z hlavných úloh Einsatzgruppe H na Slovensku bolo konečné riešenie židovskej otázky. [[Slovenské národné povstanie]] sa stalo pre nemecké orgány príhodnou zámienkou, aby mohli vykonať konkrétne opatrenia vo vlastnej réžii a radikálne „vyriešiť“ židovskú otázku na Slovensku. Príslušníci kománd Einsatzgruppe H okamžite po príchode na miesta svojho určenia začali pátrať po Židoch a zatýkať ich. Najväčšia razia sa v noci na [[29. september|29. septembra]] v [[Bratislava|Bratislave]] a bolo pri
nej zatknutých 1&nbsp;600 Židov. Stovky a tisíce ľudí boli zásluhou príslušníkov kománd operačnej skupiny transportované do koncentračného a pracovného tábora v [[Múzeum holokaustu v Seredi|Seredi]], odkiaľ odišlo do vyhladzovacieho tábora v [[Koncentračný tábor Auschwitz-Birkenau|Osvienčime]] a (neskôr) do [[Koncentračný tábor Terezín|Terezína]] 11 transportov.

Oddiely operačnej skupiny H sa podľa dochovaných správ a hlásení významne podieľala na potlačení povstania a aktívne sa zapojila do bojov po boku [[Wehrmacht|Wehrmachtu]], prípadne ďalších protipartizánskych bojových skupín. Významnou mierou sa zúčastnili aj prenasledovaní povstalcov, partizánov a ich skutočných či domnelých pomáhačov a to najmä po páde Banskej Bystrice, kedy povstalci prešli na partizánsky spôsob boja. Najväčšími „úlovkami“ boli nepochybne povstaleckí [[Zajatie generálov Rudolfa Viesta a Jána Goliana|generáli Golian a Viest]], ktorí boli [[3. november|3. novembra]] [[1944]] zaistení príslušníkmi [[Einsatzkommando 14|Einsatzkommanda 14]] v [[Pohronský Bukovec|Pohronskom Bukovci]]. Golian a Viest boli vypočúvaní a následne transportovaní do Berlína . Radoví povstalci boli prenasledovaní, zatýkaní, prípadne podrobovaní tzv. „zvláštnemu zaobchádzaniu“ (**'), čo obvykle znamenalo, že boli na mieste zastrelení. K najväčším vraždám za účasti kománd Einsatzgruppe H došlo na strednom Slovensku v Kremničke a Nemeckej.

Okrem bojových a policajných úloh na Slovensku spadala do jurisdikcie veliteľa Einsatzgruppe H aj spravodajská služba. Velitelia oporných bodov zasielali hlásenie (až dvakrát denne) najskôr na štáb svojho oddielu a to následne zasielalo súhrnné hlásenie hlavnému štábu do Bratislavy. Witiskov štáb dôležité informácie odovzdával nemeckým orgánom, predovšetkým Hlavnému úradu ríšskej bezpečnosti (RSHA) v Berlíne. Hlásenie jednotlivých kománd obsahovalo komentár k významným udalostiam dňa, k nálade obyvateľstva, dokonca hodnotila kultúrne a hospodárske pomery regiónu, kde sa nachádzalo pôsobisko štábu alebo jeho oporných bodov.

## Poznámky


## Referencie

Kategória:Nemecké vojenské jednotky druhej svetovej vojny
Kategória:Nemecké a iné jednotky nasadené na potlačenie Slovenského národného povstania a partizánov